বলাকইড় পদ্মবিল
বলাকইড় পদ্মবিল বা বলাকৈইড় পদ্মবিল বাংলাদেশের দক্ষিণ-পূর্বাঞ্চলের গোপালগঞ্জ জেলার একটি পল্লী এলাকা ও পর্যটনকেন্দ্র। এটি বাংলাদেশের গোপালগঞ্জ জেলার গোপালগঞ্জ সদর থানার অন্তর্গত করপাড়া ইউনিয়নের বলাকইড়ে অবস্থিত। প্রায় হাজার বিঘা এলাকার মধ্যে বলাকইড় পদ্মবিল বাংলাদেশের অন্যতম নৈসর্গিক প্রাকৃতিক দর্শনীয় স্থান। এটি বাংলাদেশের একমাত্র পদ্মবিল যেখান থেকে চিত্তবিনোদন নেওয়ার জন্য বাংলাদেশের বিভিন্ন প্রান্ত থেকে বিভিন্ন দর্শনার্থীরা পদ্ম মৌসুমে এর সৌন্দর্য দেখতে ছুটে আসে। এমনকি বিদেশ থেকেও অনেক দর্শনার্থী এসে এখানে বলাকইড় পদ্মবিলের সৌন্দর্য উপভোগ করে।